นิกเกอิปิดเช้าลบ 25.84 จุด วิตก “ทรัมป์” ขู่ชัตดาวน์รัฐบาล
นิกเกอิปิดเช้าลบ 25.84 จุด วิตก "ทรัมป์" ขู่ชัตดาวน์รัฐบาล
24 ส.ค. 2560

ดัชนีนิกเกอิตลาดหุ้นโตเกียวปิดภาคเช้าปรับตัวลงในวันนี้ โดยดัชนีนิกเกอิปิดภาคเช้าปรับตัวลง 25.84 จุด หรือ 0.13% แตะที่ 19,408.80 จุด เนื่องจากบรรยากาศการซื้อขายได้รับแรงกดดันจากความวิตกกังวลเกี่ยวกับทิศทางการปฏิรูปเศรษฐกิจของสหรัฐ หลังจากประธานาธิบดีโดนัลด์ ทรัมป์แห่งสหรัฐขู่ว่า จะยอมให้รัฐบาลปิดการดำเนินงาน (ชัตดาวน์) หากรัฐสภาไม่อนุมัติงบประมาณสำหรับสร้างกำแพงกั้นชายแดนระหว่างสหรัฐกับเม็กซิโก